**ПРОФЕСИОНАЛНА ГИМНАЗИЯ ПО СЕЛСКО СТОПАНСТВО**

**гр.Куклен,общ.Куклен,обл.Пловдивска ул.”Ал.Стамболийски”46**

Утвърдил: / п/

Т. Чифчиева

Директор на ПГСС- Куклен

## ПРОГРАМА ЗА ПРЕДОСТАВЯНЕ НА РАВНИ ВЪЗМОЖНОСТИ И ЗА ПРИОБЩАВАНЕ НА ДЕЦА И УЧЕНИЦИ ОТ УЯЗВИМИ ГРУПИ

**І. УВОД**

Настоящата програма цели да начертае целите и задачите на работа с деца и ученици от ПРОФЕСИОНАЛНА ГИМНАЗИЯ ПО СЕЛСКО СТОПАНСТВО-гр. КУКЛЕН. и урежда взаимоотношенията между институциите, във връзка с предоставянето на приобщаващо образование

Програмата е изготвена в съответствие с действащите стратегически и оперативни национални документи на централните ведомства, в изпълнение на държавната политика за предоставяне на равни възможности на всички българските граждани и за приобщаване на децата и учениците от уязвими групи.

Училищната програма се базира на:

* Закон за предучилищното и училищното образование;
* Наредба за приобщаващото образование
* Стратегия за образователна интеграция на децата и учениците от етническите малцинства;
* Рамкова програма за интегриране на ромите в българското общество (2010 – 2020 г.);
* Национална стратегия на Р. България за интегриране на ромите (2012 – 2020 г.);
* Закон за защита от дискриминация;
* Конвенция за борба срещу дискриминацията в областта на образованието.

Програмата включва редът и начините за оказване на обща и допълнителна подкрепа на всички деца и ученици, които имат необходимост от такива в ....училище, съобразно неговите лични интереси, потребности и нужди.

**II. Анализ на реалната ситуация**

В ПГСС- Кукленсе обучават 97 ученици, разпределени в паралелки от VІІІ до ХII клас.

В училището се обучават ученици с различен социален статус. Има ученици с хронични заболявания, както и голям брой ученици от ромски етнос. Няма данни за етническа и/или друга дискриминация, както и няма регистрирани ученици, извършили противообществени прояви.

Въз основа на тази оценка програмата включва предоставяне както на обща, така и на допълнителна подкрепа.

Уязвими групи в ПГСС- Куклен са деца и ученици, диагностицирани с хронични заболявания, деца и ученици в риск , деца-сираци и полусираци, деца от различни етнически групи

**IIІ. Подкрепа на личностното развитие**

Подкрепата на личностното разитие се осъществява във връзка и в корелация с разработените областни стратегии за покрепа на личностното развитие, както и въз основа на анализ на необходимостта от обща и допълнителна подкрепа.

***2.1 Обща подкрепа***

За организиране на покрепата на личностното развитие в ПГСС- Куклен за координатор е определен заместник-директор, който изпълнява функциите си съобразно Наредбата за приобщаващото образование.

Общата подкрепа в ПГСС- Куклен се осъществява от екип, ръководен от координатора, включваш кл. ръководители. При необходимост се включва и психолог със съдействието на Община Куклен. Общата подкрепа е насочена към развитие на потенциала на всяко дете и ученик. Общата подкрепа включва различна екипна работа, насочена към установяване на интересите на учениците.

Кариерното ориентиране, провеждано от консултант от кариерен център също е част от общата подкрепа на учениците от първи до последния клас за училището.

Описаните в ПУД морални и материални награди също са част от предоставяната от ПГСС- Куклен обща подкрепа.

***2.2. Допълнителна подкрепа***

Допълнителната покрепа се осъществява въз основа на направена оценка на индивидуалните способности на опрелено дете или ученик от ПГСС- Куклен

Оценката на способностите се извършва от екип от специалисти, съобразно необходимостта на детето и след това се потвърждава от Регионален център за подкрепа на приобщаващото образование.

Учениците за които може да се поиска оценка на способностите са от следните уязвими групи:

-деца със специални образователни потребности – в началото на учебната година

- деца с хронични заболявания

- деца в риск

Допълнителната подкрепа включва:

- работа с дете или ученик по конкретен случай

- психо-социална рехабилитация

-рехабилитация на слуха

-зрителна рехабилитация

-рехабилитация на комуникативни нарушения

-осигуряване на достъпна архитектурна среда

-специализирани средства

-ресурсно подпомагане

Допълнителната подкрепа се реализира чрез план за действие за всяко конкретно дете. Родителите задължително се включват в плана за действие като активни участници в дейностите.

Ако Регионалният център препоръча допълнителна подкрепа, но родителите откажат, директорът на ПГСС- Куклен уведомява отдел „Закрила на детето“ към ССП по местоживеене на детето с цел да социалните служби да окажат съдействие и ако се налага помощ на родителите за осъзнаване на нуждите на детето.

При наличие на три и повече деца/ученици в паралелка се осигурява помощник-учител за подпомагане работата на учителите. Задълженията на помощник-учителите са разписани в Наредба за приобщаващото образование.

При необходимост се изработва индивидуална учебна програма по съответните учебни предмети с цел по-лесното възприемане от ученика, а също се така се изготвя и индивидуален учебен план или учебен план за обучение в комбинирана форма на обучение. За ученици с изявени дарби/ ако има такива/, също се изработва индивидуален учебен план.

**ІV. ОЧАКВАНИ РЕЗУЛТАТИ**

1.      Гарантиране на достъпа на всеки ученик до подкрепа за личностно развитие, в зависимост от неговите индивидуални потребности, с оглед възможността за възникване на затруднения в процеса на обучение и приобщаване и на необходимостта от подходяща подкрепа.

2.      Постигане на равнопоставеност и недопускане на дискриминация при провеждане на училищното образование, гаранции за които са създадените условия за обучение на всички ученици заедно, независимо от трудностите и различията, които може да възникнат при ученето и научаването и при участието им в дейността на училището.

3.      Сътрудничество между всички участници в процеса на предоставяне на подкрепа за личностно развитие – училището, ученикът, семейството и общността.

**ПЛАН ЗА ДЕЙСТВИЕ ПО ПРОГРАМАТА**

|  |  |  |  |
| --- | --- | --- | --- |
| **Дейности** | **Срок** | **Отговорник** | **Забележка** |
| Идентифициране на ученици, които имат необходимост от обща подкрепа | постянен | Зам. Директор, Директор |  |
| Екипна работа на учителите от даден клас | постоянен | класни ръководител, учители | при необходимост |
| Определяне на координатор на екипа за оказване на подкрепа | до 01.10. | директор |  |
| Награждаване на ученици | текущ | директор, заместник-директор | при и по определен повод за поощрение |
| Дейности на училищната библиотека, свързани с четивна грамотност | 01.11, 01.04 | Учител по БЕЛ | да се направи по повед Деня на книгата |
| Представяне на дейности по интереси в училището | 16. 09 | учители |  |
| Идентифициране на ученици със СОП | целогодишно | класни ръководител, учители, |  |
| Оценка на потребности на ученици със СОП | целогодишно | екип | не по-късно от 3 месеца след идентифициране на нуждата |
| Психологическа подкрепа, психо-социална рехабилитация и консултации | целогодищно | психолог | Поради липса на психолог и педагогически съветник, се използва ресурса на Община Куклен |
| Превантивни мерки за недопускане отпадане от училище | целогодишно | директор, зам.-директор, учители | Включват се специалисти със съдействието на Община Куклен |
| Организиране и провеждане на“Училище за родители“ | целогодишно | директор, екип | при желание от родителите |
| Стимулиране участието на деца с изявени дарби в състезания и олимпиади | целодогодишно, | учители | Награждаване на ученици, показали добри резултати |
| Стимулиране участието на деца и ученици от различни етнически групи в състезания и олимпиади | целодогодишно, | учители | Предоставяне възможност за изяви, свързани с тяхната етническа принадлежност |
| Съвместни дейности с МКБППМН | целогодишно, по график | УКБППМН, директор, районна адиминстрация | Организиране на лекции със съдействието на MКБППМН |
| Обучение на педагогически специалисти за работа в мултикултурна среда | Заложено в плана за квалификационната дейност | директор, председатели на МО | Участие в обучения и семинари, с цел запознаване със специфичните особености на децата от различни етнически групи в училището. |

**V. ЗАКЛЮЧЕНИЕ**

За изпълнението на Програмата важно значение има сътрудничеството между всички пряко ангажирани институциии, неправителствения сектор и родителската общност. Всички участници в образователния процес (семейство, училище, институции, НПО) трябва да бъдат еднакво отговорни и ангажирани за постигането на поставените цели.

Към програмата има изготвен план.

Утвърдени със Заповед РД-06 6329-6/ 16.09.2024